b"\n_START_ARTICLE_\nCasa del Senyor del Mal \xc3\x9as\n_START_SECTION_\nDescripci\xc3\xb3\n_START_PARAGRAPH_\nL'edifici avui dividit en tres cossos. Al centre hi ha una porta de gran dovellatge amb un escut i un castell senzill a la clau. Al primer pis dos finestrals g\xc3\xb2tics molt interessants, un d'ells convertit en balc\xc3\xb3, amb decoraci\xc3\xb3 d'arabesc a l'arc conopial i un altre de caracter\xc3\xadstiques cinc-centistes. Al segon pis les finestres s\xc3\xb3n m\xc3\xa9s petites i tamb\xc3\xa9 n'hi ha dues d'arc conopial m\xc3\xa9s simples. La part dreta t\xc3\xa9 el parament repicat, la central arrebossat i emblanquinat i l'esquerra arrebossat amb els arcs pintats. Nom\xc3\xa9s es conserva la fa\xc3\xa7ana, ja que l'interior ha estat absolutament reformat.\n_START_SECTION_\nHist\xc3\xb2ria\n_START_PARAGRAPH_\nLa casa pren el nom del Senyor del Mal Us, perqu\xc3\xa8 aix\xc3\xad s'anomenaven els batlles de sac del castell de Calonge de cognom Valmanya o Vallmanya que hi habitaren durant moltes generacions. La genealogia arrenca del cavaller Pere de Vallmanya soldat de Jaume I. Per\xc3\xb2 la batllia de sac de la baronia del castell fou instaurada a finals del s.XV. Coneixem la genealogia com segueix: Grau i Antoni de Vallmanya (entre 1460 i 1475), Grau de Vallmanya (1590), Joan de Vallmanya (1600), Joan de Vallmanya (1644), Francesc de Vallmanya (1679), Dom\xc3\xa8nec de Vallmanya (1697), Dom\xc3\xa8nec Narc\xc3\xads de Vallmanya (1734-1790). Dom\xc3\xa8nec de Vallmanya, cavaller de Malta, col\xc2\xb7labor\xc3\xa0 amb els corregidors afrancesats i per aquest motiu la seva casa fou cremada._NEWLINE_Es distingeixen dues \xc3\xa8poques constructives: una amb trets de fortificaci\xc3\xb3 (han desaparegut els elements defensius) i una altra de car\xc3\xa0cter civil posterior."